kosblik | © My Klaskamer - idees en gedagtes uit 'n juffrou se pen
Julie 22, 2013
Juffer	afrikaans	gesond, kosblik, vrug, vrugte	Lewer kommentaar
Wanneer ‘n mens na vrugte en groente kyk, kan ‘n mens dit bespreek en sorteer volgens hoe hulle groei (aan ‘n boom, ‘n rank, in die grond, aan ‘n bos…), hoe dit geëet word (gaar, rou, in ‘n slaai, wiggies, gedroog…), kleur, grootte…
Watter tipe vrugte kry ‘n mens? (bv. tropies, sitrus, bessies…)
Kan jy ‘n reënboog vol kleure eet? Watter vorms is die vrugte? Sommige vrugte lyk soos druppels – ander soos sterre. Party het punte – ander het stekelrigheid. Watter vorms sien ek in die vrugte as ek dit oop sny? (driehoekige wiggies/segmente, ronde sade/korrels, ovaalvormige sade)
‘n Mens speel nie met jou kos nie, maar watter kreatiewe idees kan jy gebruik om ‘n gesonde bord te skep? Gee vir die outjies opsies op ‘n vrugtebord en ‘n lappie om die hande skoon te hou.
Sny vrugte soos druiwe lengtegewys in die helfte om wurms te bou op die bord. As die outjies klein is, kan jy ‘n gidslyn op die papierbord teken – waarop die outjie kan bou.
‘n Mens die halwe korrels as blare in bome gebruik en takke van pretzel- of vrugtestokkies maak.
Maak vrugteslaai volgens die tipe vrugte van die dag.
Maak vrugtedrankies (smoothies).
Sny die vrugte in kleiner stukkies en sorteer dit op ‘n groot bord…of gee koekdrukkers om vorms uit te druk. Maak sosaties volgens patrone.
Kan ‘n tannie of ‘n mamma vir die outjies wys hoe om ‘n eenvoudige konfyt te maak? Eet dit later saam met klein panne- of plaatkoekies.
Bou patrone volgens ‘n prentekaart.
Voltooi die patroon
Watter vrug lyk anders?
Maak vrugte-ysies. Skryf die outjie se naam op ‘n roomysstokkie, steek die roomysstokkie in ‘n houertjie met sap en bessies van sy/haar keuse. Vries en bedien teen die einde van die dag.
Sny dun skywe of snye vrugte. Knyp dit aan ‘n vislyn of gespande tou vas. Laat die outjies na die verskillende teksture en kleure loer. As jy wil, kan ‘n mens ‘n lig agter die vrugte skyn. Dit mag gou verlep, dink dus aan ‘n plan om die vrugte koel te hou.
Maak verskillende kleure klei. Watter tipe vrugte kan ‘n mens met daardie kleur (bv. pienk, rooi, groen, oranje, geel, pers) maak?
Soek Engelse vrugtewoorde
Tel die vrugte / kies die getal /meer en minder
Maak vrugteklossies (pom-poms)
Vou 3D-vrugte (lekker speel)
Kyk ook na idees vir ‘n gesonde kosblik…
Januarie 11, 2013
Juffer	afrikaans	bly kalm, boodskap, briefie, geluk, kaartjie, kosblik, message, prente, skool, skooltas	4 Kommentaar
Hiermee so ‘n paar prettige prentjies en boodskappe vir die kosblik, voorblaaie, boekmerkies of boodskapboekie. Kies en rangskik ‘n paar op ‘n A4-vel voor jy dit uit druk.
Januarie 16, 2009
Juffer	afrikaans, kind, kinders, mamma, ouers, pappa, skool	dieet, gesond, kos, kosblik, skool	8 Kommentaar
Voor ons aan die kosblik raak, net eers ‘n paar belangrike gedagtes… Veral jonger kinders raak gou moeg en verloor konsentrasie as hulle nie gereeld ‘n versterkinkie neem nie. Baie outjies eet ontbyt voor 7-uur en eet dan eers weer om ongeveer 10:20 (pouse) en 13:00. Dis ‘n vreeslike lank tyd om honger te wees. Sommige juffrouens gee egter kleintjies in Graad 1 en 2 die geleentheid om ‘n “power bite” te neem om weer woema te kry. Sorg dus dat daar altyd ietsie is om te hap wanneer die nood druk. ‘n Klein koelsakkie is dalk ‘n goeie idee vir nasorg-kinders of in areas waar die sonnetjie warm kan bak.
Sorg dat die eetgoed maklik hanteerbaar is en nie vol fieterjasies is nie. Dikwels kan die outjie nie self ‘n sapbotteltjie, skyfiepakkie of selfs ‘n energiestafie oopmaak nie en is daar nie iemand naby om te help nie. Sny dus die pakkie oop en knyp dit met ‘n klampie toe. Verf en versier die klampie met kraletjies om dit ekstra spesiaal te maak (wasgoedpennetjies werk ook goed). Hoe minder moeite dit is om die kospakkie oop te maak, hoe vinniger word daar geëet en dan gespeel.
In plaas daarvan om ‘n toebroodjie (twee snye) of ‘n groot vrug in te pak, meet neute en rosyntjies in klein porsies af en verpak dit in klein bakkies of sakkies. Droë vrugte is ‘n gunsteling happie by baie kinders. Sny ‘n Snackertipe stafie in hapgroottes op of bak sommer jou eie Oatspap koekies.
Indien jy wel toebroodjies wil maak, gebruik oulike koekiedrukkers om prentjies uit die toebroodjie te druk. Dan is die porsies reeds afgemeet en vrolik. Die orige stukkies brood kan vir viskoekies of frikkadelle gevries word. Jy kan ook prentjies uit velle koue vleis of kaas druk en in lae pak. Kan ‘n mens nie sommer frikkadelle met die vormpies afmeet en dan gaar maak nie?
Hou die kosblik gesond en pak eerder water as gaskoeldrank in. Te veel suiker kan die aandagspan heeltemal omver gooi…
…en om die skooldag ekstra spesiaal te maak, kan ma ‘n briefie bo-op die broodjie pak/plak.
PS: Jessica Seinfeld (Jerry se vrou) het ‘n resepteboek uit gegee vir mamma’s van kieskeurige eters.
…by ‘n Spar gesien…
Kids Word Search - Word Puzzle - Maelstrom Interactive
Abc (The Alphabet Song) - Zouzounia TV
myklaskamer.com/2018/10/25/pre… #grade3 #Grade4 #myklaskamer #rsateachers #sateachers #teachersa 4 weeks ago